NOTĂ DE FUNDAMENTARE

|  |  |  |  |  |  |  |
| --- | --- | --- | --- | --- | --- | --- |
| *Secțiunea 1*  ***Titlul actului normativ***  **ORDONANȚA DE URGENȚĂ**  **pentru accelerarea implementării proiectelor de infrastructură finanțate din fonduri externe nerambursabile, precum și pentru modificarea şi completarea unor acte normative** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 2.1 Sursa actului normativ  Ministerul Investițiilor și Proiectelor Europene exercită calitatea de autoritate de management pentru gestionarea și coordonarea fondurilor externe nerambursabile alocate României pentru proiectele de infrastructură.  Luând în considerare faptul că, multe din proiectele în pregătire au prevăzută finanţarea pentru perioada 2021- 2027, necesitatea susținerii unei absorbții integrale pentru perioada 2014-2020, se impune reglementarea unor măsuri tranzitorii care să permită derularea investițiilor de către factorii implicați in condiții optime.  În implementarea proiectelor finanțate prin fonduri externe nerambursabile, beneficiarii semnalează probleme majore, determinate, în principal de întârzieri sau necorelări între diferitele autorități ale statului în emiterea avizelor/acordurilor pentru autorizarea implementării proiectelor de infrastructură;  Prin programele derulate prin fonduri externe nerambursabile, atât la nivel regional, cât și la nivel național sunt stipulate perioade clare de implementare, nerespectarea acestora atrăgând după sine blocarea finanțării externe.  În acest context, se impune reglementarea unor dispoziţii legale pentru soluționarea situațiilor identificate, care sa permită implementarea adecvată a tuturor proiectelor de infrastructură finanțate din fonduri externe nerambursabile si maximizarea absorbției acestora, în vederea atingerii obiectivelor stabilite la nivel național si regional în raport cu Comisia Europeană.  2.2 Descrierea situației actuale  Proiectele de infrastructură, atât cele de interes local implementate de autoritățile publice locale, cât și cele de interes național implementate de autoritățile publice centrale constituie o prioritate strategică la nivel național întrucât asigura dezvoltarea României și a comunităților locale pe termen lung, îmbunătățirea condițiilor de locuire și de viață, condițiilor de mobilitatea dar și a celor de dezvoltare economică.  Procesul de implementare a proiectelor de infrastructură este unul greoi format din două etape principale și anume: elaborarea documentațiilor tehnico-economice, încheierea contractelor de achiziție publică precum și implementarea efectivă a proiectelor, proces care în medie durează aproximativ 3-4 ani.  Pentru a accelera procesul de implementare a proiectelor de infrastructură la nivel național au fost luate o serie de măsuri pentru a îmbunătăți acest proces, în schimb la nivel local, pentru autoritățile publice locale procesul de implementare este într-adevăr unul în continuare dificil.  Având în vedere necesitatea de a susține absorbția integrală a fondurilor europene alocate statului roman pentru perioada 2014-2020 și luând în considerare situațiile concrete cu care beneficiarii publici se confruntă în implementarea proiectelor de infrastructură, cauzate de procedurile existente de emitere a avizelor/acordurilor și a întarzierilor legate de acestea.  Ținând cont de problemele majore semnalate în implementarea proiectelor finantate prin fonduri externe nerambursabile, determinate, în principal de intarzieri sau necorelari intre diferitele autoritati ale statului in emiterea avizelor/acordurilor pentru autorizarea implementării proiectelor de infrastructură.  Având în vedere că elementele sus-menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată, astfel că o eventuală legiferare, pe altă cale decât delegarea legislativă, nu ar fi de natură să înlăture de îndată consecințele negative identificate, se impune adoptarea de măsuri imediate pe calea ordonanței de urgență.  Neimplementarea în regim de urgență a propunerilor pentru modificarea/completarea prevederilor legislative, poate conduce la întârzieri în implementarea proiectelor de infrastructură finanțate prin fonduri externe nerambursabile, în cadrul unor programe naționale sau regionale, la neîncadrarea în termenele asumate, și în consecință la pierderea finanțării pentru proiectele respective.  Prezenta ordonanță de urgență privește un interes public general, deoarece, implementarea măsurilor propuse conduce la implementarea într-un termen mai scurt a proiectelor de infrastructură finanțate prin fonduri externe nerambursabile.  2.3 Schimbări preconizate  Prezenta ordonanță creează cadrul legal pentru asigurarea accelerării implementării proiectelor de infrastructură finanțate din fonduri externe nerambursabile.  Pe de-o parte, se defineşte termenul de” infrastructură de interes public” potrivit căruia se înțeleg acele categorii de investiţii care sunt proprietatea Statului Român sau, după caz, a unităților administrativ teritoriale și sunt finanțate din fonduri externe nerambursabile.  Termenul se extinde şi asupra proiectelor de natura mai sus menţionată, dar care se află în faza anterioară acordării finanţării, respectiv în faza de pregătire.  In consecinţă, se modifică art. IV, V şi IX din Ordonanţa de urgenţă a Guvernului nr. 26/2022 pentru modificarea şi completarea unor acte normative în domeniul investiţiilor publice, pentru extinderea obiectului reglementării la proiectele de infrastructură de interes public, respectiv, art. 25 alin. (8) din Legea apelor nr. 107/1996, cu modificările şi completările ulterioare, dat fiind faptul că avizarea si autorizarea din partea Administratia Nationala "Apele Române" a generat intarzieri in implementarea proiectelor. Prin introducerea acestei modificari se creeaza cadrul de urgentare al autorizarii lucrarilor si implementarii executiei lucarilor, nefiind necesare incheierea de protocoale si de aprobarii specifice incheiate cu Administratia Nationala "Apele Române".  De asemenea, se completează art. 43 din Legea nr. 50/1991 privind autorizarea executării lucrărilor de construcții, prin introducerea proiectelor de infrastructură de interes public.  Această solicitare este motivată de următoarele considerente:  - pentru fiecare aviz , avizatorii stabilesc termene de valabilitate diferite (de la un an la 2 ani) .  - pentru obținerea unui nou aviz este necesară prezentarea întregii documentații, chiar dacă între timp nu au existat nici un fel de modificări ale investițiilor  - obținerea unui nou aviz este taxată exact ca și obținerea avizului inițial.  Considerăm că o astfel de modificare ar conduce la emiterea autorizațiilor de construire într-un timp mai scurt, fără a mai fi necesară reobținerea tuturor avizelor care au fost deja obținute la faza de SF.  Altfel, pentru un SF aprobat în 2020, dar contractul de lucrări (de execuție) se va semna în 2023, este necesara reobținerea tuturor avizelor prevăzute în certificatul de urbanism emis la faza de SF.  De asemenea, precizăm că în cazul unor modificări ale investiţiei, avizatorii condiţionează prin aviz necesitatea reavizării/solicitării unui punct de vedere.  Modificarea articolului IX, alin.(1), alin.(2), alin.(3), alin.(4), alin.(5) și alin. (11) şi introducerea in cadrul aceluiasi articol a alineatului (21) este determinată de extinderea acestor prevederi la nivelul proiectelor de infrastructură finanțate prin fonduri externe nerambursabile.  Au fost identificate in cadrul proiectelor finantate din fonduri externe nerambursabile, altele decat cele aferente aferente infrastructurii de transport de interes naţional, situatii in care exista culoare de expropiere, pe care exista imobile, pentru care in situatia reglementata actual este necesar: o autorizatie de desfiintare, urmare a procesului de avizare, finalizarea lucrarilor de desfiintare, receptia lucrarilor de desfiintare, urmand a fi eliberata autorizatia de construire si ulterior demararea lucrarilor de construire. In situatia introducerii exceptiei timpul de implementare al realizarii executiei lucrarilor se reduce semnificativ.  Necesitatea urgentarii emiterii certificatelor de urbanism, a avizelor necesare si a autorizatiei de construire apare ca urmare a blocajelor identificate in toate aceste etape in cadrul proiectelor finantate din fonduri externe nerambrusabile, care pericliteaza implementarea in timp util a sumelor alocate si diminueaza gradul de absorbtie asumat.  Totodată, se impune şi introducerea unei derogări la prevederile art. 299 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, art. 867 din Legea nr. 287/2009 privind Codul civil.  Trecerea imobilelor din proprietatea statului in proprietatea Beneficarilor este un proces legislativ greoi, de durata ( pana la 12 luni), acesta realizându-se prin Hotarare de Guvern conform Codului Administrativ.  Este necesara stabilirea cadrului legal prin care imobilele proprietate a statului, trec in proprietatea publica a autoritatilor locale beneficiare de proiecte finantate prin fonduri externe nerambrusabile, in vederea diminuarii timpului necesar acestor proceduri si a accelerarii implementarii proiectelor.  Pe de altă parte, se intenţionează extinderea dispoziţiilor art. III din Ordonanţa de urgenţă nr. 109/2022 şi astfel se reglementează posibilitatea ca beneficiarii sau autorităţile publice locale în baza contractelor de implementare încheiate potrivit art. IV din OUG nr. 109/2022, alţii decât operatorii regionali aşa cum sunt definiti de Legea nr. 51/2006, sa execute lucrări in regie proprie in cadrul proiectelor a căror finanțare este asigurată din fonduri externe nerambursabile, prin utilizarea de forță de muncă, echipamente și utilaje deținute sub orice formă de către beneficiar, prin utilizarea de materiale, forță de muncă, echipamente și utilaje achiziționate cu respectarea legii, care conduc la costuri sub nivelul celor existente pe piață, pe baza unei analize de rentabilitate, care au ca finalitate recepția și punerea în funcțiune a unui proiect de infrastructură interes public.  Pentru a putea executa lucrări in regie proprie, beneficiarii în cauză ai proiectelor trebuie sa îndeplinească cumulativ următoarele condiții:  a) lucrările executate în regie proprie reprezintă lucrări de finalizare a unui contract de lucrări, atunci când continuarea acestora de către executantul prevăzut în contractul de lucrări a devenit imposibilă ca urmare a rezilierii sau încetării contractului;  b) contractul de lucrări menționat la lit. a) se află, la momentul rezilierii sau încetării anticipate, la un progres fizic de cel puțin 75%;  c) costul total estimat, fără TVA, al lucrărilor de finalizare a contractului menționat la lit. a) nu depășește 150.000.000 lei;  d) beneficiarul nu a mai efectuat anterior lucrări în regie proprie pentru lucrări aferente contractului menționat la lit. a).  Pentru a putea fi declarate eligibile cheltuielile legate de lucrările în regie proprie care se execută în conformitate cu prevederile propuse in prezenta ordonanță de urgență, trebuie să îndeplinească condițiile generale legale de eligibilitate prevăzute la art. 2-4 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările ulterioare, precum și regulile specifice și categoriile de costuri eligibile aferente lucrărilor în regie proprie prevăzute în anexa nr. 2 la OUG nr. 109/2022.  Cheltuielile legate de lucrările în regie proprie pentru finalizarea unui contract de lucrări în condițiile stabilite la art. II alin. (4) sunt eligibile până la valoarea maximă aprobată pentru această destinație în cadrul contractului de finanțare. Orice depășire a valorii maxime este neeligibilă.  In cadrul proiectelor finantate din fonduri externe nerambursabile, in cazul unor contracte de lucrari reziliate, beneficiarul, fiind nevoit sa apeleze la o expertiza a lucrarilor executate si la stabilirea unui rest de executat, ca mai apoi sa demareze o noua procedura de achizitie, pierde timp extrem de important ce poate conduce la neincadrarea in termenele contractelor de finantare si ale regulamentelor Europene, si astfel la pierderea finantarii nerambrusabile.  Astfel, devine necesar, crearea unui cadru legal prin care beneficiarii sa isi poate continua lucrarile in regie proprie pentru a salva proiectele si pentru a reusi sa absoarba sumele nerambursabile alocate.  De asemenea, se urmăreşte introducerea unei prevederi care reglementează posibilitatea ca beneficiarii să constituie comisii tehnico-economice, cu rol in elaborarea, urmărirea, verificarea si recepționarea documentațiilor tehnico-economice aferente proiectelor de infrastructura finanțate prin fonduri externe nerambursabile.  Ținând cont de aspectul foarte important al calității documentațiilor tehnico-economice în procesul de evaluare si contractare a proiectelor de infrastructura finanțate prin fonduri externe nerambursabile, considerăm necesar, că pentru proiectele cu o valoare mai mare de 10 mil. euro, întregul proces de realizare al acestora să fie urmărit si verificat de către o comisie de specialitate formata din minim 3 membri.  Urmărirea atentă a documentațiilor tehnico-economice începând cu faza de elaborare a temelor de proiectare, și până la recepționarea proiectelor tehnice ar duce la proiecte mature, cu mai puține probleme in implementare si cu un grad de absorbție mai ridicat.  Avand in vedere cresterea continua a indicilor publicati de INS de la momentul adoptării Ordonanţei de urgenţă a Guvernului nr. 64/2022, o crestere raportata la Ianuarie 2021 pentru materiale de construcţii de 40%, iar pentru constructii – total 20%, iar in acest moment avem o crestere pentru materiale de construcţii de 70%, iar pentru constructii - total 35%, pentru proiectele care sunt in faza finala de implementare si se pregatesc ultimele situatii de lucrari, rezervele de implementare constituite in procent de 23%, respective 10% ulterior, nu ajung sa acopere ajustarea reala dată de evoluţia indicilor INS luaţi în considerare în cadrul cuprinsului ordonanţei de urgenţă în cauză.  4 Alte informații  Nu au fost identificate | | | | | | |
| ***Secțiunea a 3-a***  ***Impactul socioeconomic*** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Prezentul act normativ nu se referă la acest subiect.  **3.2 Impactul social**  Prezentul act normativ nu se referă la acest subiect. **3.3** **Impactul asupra drepturilor și libertăților fundamentale ale omului**  Prezentul act normativ nu se referă la acest subiect.  **3.4 Impactul macroeconomic**  Măsurile propuse vin în sprijinul beneficiarilor și implicit ai constructorilor, prin eliminarea unor bariere de timp cere încetinesc procesul de implementare și prin asigurarea unei maturități calitative a proiectelor ce sunt actualmente finanțate prin fonduri externe nerambursabile sau ce urmează a fi finanțate. Măsurile de sprijin acordate prin prezenta ordonanță influențează direct capacitatea entităților din domeniul construcțiilor, iar neadoptarea acestor măsuri de sprijin va avea ca efect grave dificultăți în desfășurarea activităților, cu impact direct asupra veniturilor la bugetului de stat, dar și asupra ratei șomajului la nivel național.  **3.4.1 Impactul asupra economiei și asupra principalilor indicatori macroeconomici**  Prezentul act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect.  **3.5. Impactul asupra mediului de afaceri**  Impactul financiar va fi pozitiv prin menținerea în funcțiune a microîntreprinderilor, IMM-urilor și Întreprinderilor mari din domeniul construcțiilor și de producție existente având în vedere deblocarea șantierelor și asigurarea implementării proiectelor în condițiile actuale ale pieței.  **3.6 Impactul asupra mediului înconjurător**  Prezentul act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării-**  Prezentul act normativ nu se referă la acest subiect.  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect.  **3.9. Alte informații**  Nu au fost identificate | | | | | | |
| ***Secțiunea a 4-a***  ***Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri*** | | | | | | |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul actelor normative a căror adaptare atrage majorarea cheltuielilor bugetare, a următoarelor documente:**  Nu au fost identificate | | | | | | |
| **4.8. Alte informații**  Sumele necesare punerii în aplicare a art. II şi VIII din prezenta ordonanţă de urgenţă vor fi suportate din fonduri europene nerambursabile, fie prin constatarea îndeplinirii condiţiilor de eligibilitate, fie în condiţiile stabilite prin O.U.G. nr. 64/2022. | | | | | | |
| ***Secțiunea a 5-a***  ***Efectele actului normativ asupra legislaţiei în vigoare*** | | | | | | | |
| **5.1. Măsuri normative necesare pentru aplicarea prevederilor actului normativ**  Prezentul act normativ nu se referă la acest subiect.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect.  **5.3. Conformitatea actului normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect.  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect.  **5.4. Hotărâri ale Curţii de Justiţie a Uniunii Europene –**  Prezentul act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect.  **5.6. Alte informații**  Nu au fost identificate | | | | | | |
| ***Secțiunea a 6-a***  ***Consultările efectuate în vederea elaborării actului normativ*** | | | | | | | |
| **6.1. Informații privind neaplicarea procedurii de participare la elaborarea actelor normative**  Având în vedere necesitatea de a susține absorbția integrală a fondurilor europene alocate statului roman pentru perioada 2014-2020, și luând în considerare situațiile concrete cu care beneficiarii publici se confruntă în implementarea proiectelor de infrastructură, din pricina procedurilor existente de emitere a avizelor/acordurilor și a întârzierilor legate de acestea, ținând cont de problemele majore semnalate în implementarea proiectelor finanțate prin fonduri externe nerambursabile, determinate, în principal de întârzieri sau necorelări intre diferitele autorități ale statului in emiterea avizelor/acordurilor pentru autorizarea implementării proiectelor de infrastructură, precum și având în vedere că elementele sus-menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată, astfel că o eventuală legiferare, pe altă cale decât delegarea legislativă, nu ar fi de natură să înlăture de îndată consecințele negative identificate, se impune adoptarea de măsuri imediate pe calea ordonanței de urgență.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Prezentul act normativ nu se referă la acest subiect.  **6.3. Informații despre consultările organizate cu autoritățile administrației publice locale**  A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative, respectiv s-a solicitat emiterea unui punct de vedere de către Asociația Comunelor din România, Asociația Municipiilor din România, Asociația Orașelor din România, respectiv Uniunea Națională a Consiliilor Județene din România.  **6.4. Informații privind puncte de vedere/opinii emise de organisme consulative constituite prin acte normative**  Prezentul act normativ nu se referă la acest subiect.  **6.5. Informații privind avizarea de către:**  a) Consiliul Legislativ- : Proiectul de act normativ a fost avizat de Consiliul Legislativ prin avizul nr....../2022.  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei –  e) Curtea de Conturi –  **6.6. Alte informații -**  S-a solicitat punctul de vedere de la Autoritatea de Audit din cadrul Curții de Conturi a României, Consiliul Concurenței, Departamentul pentru Lupta Antifraudă, Ministerul Afacerilor Externe, Institutul Național de Statistică, Comisia Națională de Strategie și Prognoză.  Institutul Național de Statistică a/nu a transmis observații prin adresa nr. ...................  Departamentul pentru Lupta Antifraudă a/nu a transmis observații, prin adresa nr. ...............  Comisia Națională de Strategie și Prognoză a transmis faptul că nu sunt observații, prin adresa nr. ..............  Ministerul Afacerilor Externe a transmis faptul că nu este necesar avizul cu privire la proiect, prin adresa ....................  Institutul Național de Statistică a/ nu a transmis observații prin adresa nr. ...................  Consiliul Concurenței a/ nu a transmis observații asupra proiectului de act normativ, prin adresa nr. .......................... | | | | | | |
| ***Secțiunea a 7-a***  ***Activităţi de informare publică privind elaborarea şi implementarea*** ***actului normativ*** | | | | | | |
| **7.1. Informarea societăţii civile cu privire la elaborarea actului normativ**  Prezentul act normativ respectă prevederile art. 7 alin.(13) din Legea nr. 52/2003 privind transparența decizională în administrația publică, republicată, cu modificările și completările ulterioare, și a fost publicat pe pagina de internet a Ministerului Investițiilor și Proiectelor Europene la data de 08 octombrie 2022.  Declanșarea crizei pe piața construcțiilor care are un caracter imprevizibil și este considerată cauză care nu depinde de acțiunea părților contractuale, dar care afectează în mod semnificativ implementarea proiectelor de infrastructură, dar și a celor de furnizare echipamente, consecința fiind blocarea implementării proiectelor și afectarea serioasă a indicatorilor pentru programe operaționale/naționale finanțate din fonduri pe care România le are de îndeplinit în cadrul politicii de coeziune 2014-2020 sau alte politici europene relevante a determinat adoptarea, în regim de urgenţă, a Ordonanţei de urgenţă a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile. Cu toate acestea, se constată şi alte cauze pentru întârzierile în implementare (avize, acorduri, autorizaţii, etc) care trebuie de urgenţă reglementate luând în considerare perioada de timp rămasă până la limita de eligibilitate a cheltuielilor în perioada de programare 2014- 2020, respectiv 31 decembrie 2023.  **7.2. Informarea societăţii civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect.  **7.3. Alte informații**  Nu au fost identificate | | | | | | |
| ***Secțiunea a 8-a***  ***Măsuri privind implementarea, monitorizarea și evaluarea actului normativ*** | | | | | | |
| **8.1. Măsuri de punere în aplicare a actului normativ** Prezentul act normativ nu se referă la acest subiect.  **8.2. Alte informații**  Nu au fost identificate | | | | | | |

Față de cele prezentate, a fost promovată prezenta Ordonanță de urgență a Guvernului pentru accelerarea implementării proiectelor de infrastructură finanțate din fonduri externe nerambursabile, precum și pentru modificarea şi completarea unor acte normative, care în forma prezentată a fost avizată de instituțiile interesate şi de către Consiliul Legislativ și pe care o supunem adoptării.

.

**MINISTRUL INVESTIȚIILOR ȘI PROIECTELOR EUROPENE,**

**MARCEL-IOAN BOLOȘ**

**MINISTRUL MEDIULUI, APELOR ȘI PĂDURILOR,**

**TÁNCZOS BARNA**

**MINISTRUL DEZVOLTĂRII, LUCRĂRILOR PUBLICE ŞI ADMINISTRAŢIEI,**

**CSEKE ATTILA - ZOLTÁN**

**AVIZAT:**

|  |  |
| --- | --- |
| **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII,**  **SORIN MIHAI GRINDEANU** | **MINISTRUL FINANŢELOR,**  **ADRIAN CÂCIU** |

**MINISTRUL JUSTIŢIEI,**

**MARIAN - CĂTĂLIN PREDOIU**

|  |  |
| --- | --- |
|  |  |
|  |  |